### Beslutning

Tilbagesendes Magistratsafdelingen for Sociale forhold og Beskæftigelse og Magistratsafdelingen for Kultur og Borgerservice med bemærkning, at byrådet i sit møde den 30. oktober 2019 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 23. oktober 2019.

### Resumé

På baggrund af Masterplan for Hjemløse ønsker Sociale Forhold og Beskæftigelse i et samarbejde med Kultur og Borgerservice at etablere et levende og inkluderende bo-miljø for unge i det tidligere [adresse]’ Patienthotel. Boligerne skal etableres i sammenhæng med Ungdomskulturhuset, som er et kulturhus og et kreativt sted for unge, der er organiseret under Kultur og Borgerservice.

Ungdomskulturhuset etableredes i maj 2019 i det tidligere Patienthotel på [adresse]. Med denne indstilling foreslås det at permanentgøre tilbuddet ved overdragelse af bygningerne og udvikling af ungeboliger og ungdomskulturhus sammen.

Overdragelsen finansieres ved hjælp af konvertering af huslejemidler.

Renovering, metodeudvikling samt evaluering finansieres primært ved hjælp af fondsmidler

### Indstilling

Det indstilles:

At 1) Patienthotellet overdrages til Sociale Forhold og Beskæftigelse og Kultur og Borgerservice til anvendelse som ungdomskulturhus med tilknyttede boliger til unge

At 2) værdien af Patienthotellet fastsættes til 8,7 mio. kr.

At 3) overdragelsen af Patienthotellet for 8,7 mio. kr. finansieres ved kapitalisering af huslejemidler jf. principperne for driftsfinansierede anlægsinvesteringer

At 4) der meddeles en anlægsbevilling på 6,7 mio. kr. til renovering af [adresse] og projektudvikling samt en anlægsindtægtsbevilling på 5 mio. kr. svarende til tilskuddet fra Realdania

At 5) anlægsbevillingen finansieres dels via tilskuddet fra Realdania på 5 mio. kr., dels via et restrådighedsbeløb på [adresse] mio. kr. til skæve boliger og ved anvendelse af 0,125 mio. kr. af Sociale Forhold og Beskæftigelses vedligeholdelsesmidler samt at rådighedsbeløb afsættes i 2019 som vist i tabel 2

At 6) der under Teknik og Miljø i 2019 afsættes en indtægtsanlægsbevilling på 8,7 mio. kr. fra overdragelsen af Patienthotellet til Sociale Forhold og Beskæftigelses samt Kultur og Borgerservice. Det tilhørende rådighedsbeløb udmøntes fra den tidligere optagne indtægtanlægsreserve.

### Sagens forløb

03-10-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-10-2019 Magistraten

Fremsendes til [adresse] med bemærkning, at Magistraten i mødet den 7. oktober 2019 anbefaler, at byrådet tiltræder Magistratsafdelingen for Sociale forhold og Beskæftigelse og Magistratsafdelingen for Kultur og Borgerservices indstilling af 1. oktober 2019.

Magistratsafdelingen for Teknik og Miljø udarbejder oversigt over eksisterende lejemål og aktiviteter på [adresse].

Muligheder for at gøre stedet røgfrit drøftet.

Lucas Holst og Patrick Thorsen deltog ikke i sagens behandling.

 09-10-2019 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 9. oktober 2019.
 23-10-2019 Social- og Beskæftigelsesudvalget
Udvalget kunne enstemmigt tiltræde indstillingen i overensstemmelse med Magistratens anbefaling.
 30-10-2019 Aarhus Byråd
Tilbagesendes Magistratsafdelingen for Sociale forhold og Beskæftigelse og Magistratsafdelingen for Kultur og Borgerservice med bemærkning, at byrådet i sit møde den 30. oktober 2019 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 23. oktober 2019.